CELEX: C2007/297/03
Language: da
Date: 2007-12-08 00:00:00
Title: Sag C-146/05: Domstolens dom (Tredje Afdeling) af 27. september 2007 — Alber Collée, som Collée KG's efterfølger mod Finanzamt Limburg an der Lahn (anmodning om præjudiciel afgørelse fra Bundesfinanzhof, Tyskland) (Sjette momsdirektiv — artikel 28c, punkt A, litra a), første afsnit — levering inden for Fællesskabet — nægtelse af momsfritagelse — forsinket fremlæggelse af bevis for leveringen)

8.12.2007   
            
            
               DA
            
            
               Den Europæiske Unions Tidende
            
            
               C 297/3
            
         Domstolens dom (Tredje Afdeling) af 27. september 2007 — Alber Collée, som Collée KG's efterfølger mod Finanzamt Limburg an der Lahn (anmodning om præjudiciel afgørelse fra Bundesfinanzhof, Tyskland)
   (Sag C-146/05) (1)
   
   (Sjette momsdirektiv - artikel 28c, punkt A, litra a), første afsnit - levering inden for Fællesskabet - nægtelse af momsfritagelse - forsinket fremlæggelse af bevis for leveringen)
   (2007/C 297/03)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Alber Collée, som Collée KG's efterfølger
   
      Sagsøgt: Finanzamt Limburg an der Lahn
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 28c, punkt A, litra a), i Rådet sjette direktiv af 17. marts 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), som ændret — afslag på afgiftsfritagelse for en omsætningsafgift, der er pålagt leveringer inden for Fællesskabet — for sen fremkomst af faktura som bevis for leveringen inden for Fællesskabet
   Konklusion
   Artikel 28c, punkt A, litra a), første afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 91/680/EØF af 16. december 1991, skal fortolkes således, at bestemmelsen er til hinder for, at skatte- og afgiftsmyndighederne i en medlemsstat nægter at fritage en levering inden for Fællesskabet, som faktisk har fundet sted, for merværdiafgift, alene med den begrundelse, at der ikke er foretaget en rettidig bogføring af leveringen.
   Ved efterprøvelsen af retten til fritagelse for merværdiafgift af en sådan levering skal den forelæggende ret ikke tage hensyn til, at den afgiftspligtige i første omgang bevidst skjulte, at der forelå en levering inden for Fællesskabet, medmindre der er risiko for tab af skatte- og afgiftsindtægter, og den afgiftspligtige ikke fuldstændigt har elimineret risikoen herfor.
   
      (1)  EUT C 143 af 11.6.2005.